CELEX: 32011D0642
Language: da
Date: 2011-09-29 00:00:00
Title: 2011/642/EU: Kommissionens afgørelse af 29. september 2011 om afslutning af antidumpingproceduren vedrørende importen af visse grafitelektrodesystemer med oprindelse i Folkerepublikken Kina

30.9.2011   
            
            
               DA
            
            
               Den Europæiske Unions Tidende
            
            
               L 254/20
            
         KOMMISSIONENS AFGØRELSE
   af 29. september 2011
   om afslutning af antidumpingproceduren vedrørende importen af visse grafitelektrodesystemer med oprindelse i Folkerepublikken Kina
   (2011/642/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   efter høring af det rådgivende udvalg, og
   ud fra følgende betragtninger:
   A.   PROCEDURE
   
   
               (1)
            
            
               Den 5. november 2010 modtog Europa-Kommissionen (»Kommissionen«) en klage vedrørende den påståede skadevoldende dumping af visse grafitelektrodesystemer (»grafitelektroder«) med oprindelse i Folkerepublikken Kina (»Kina«), som var blevet indgivet af European Carbon and Graphite Association (»klageren«) i henhold til grundforordningens artikel 5 på vegne af producenter, der tegner sig for en væsentlig del, i dette tilfælde over 50 %, af den samlede EU-produktion af visse grafitelektrodesystemer.
            
         
               (2)
            
            
               Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge deraf, hvilket blev anset for tilstrækkeligt til at berettige indledningen af en antidumpingprocedure.
            
         
               (3)
            
            
               Kommissionen indledte ved en meddelelse i Den Europæiske Unions Tidende
                   (2) en antidumpingprocedure vedrørende importen til Unionen af visse grafitelektrodesystemer med oprindelse i Kina efter høring af det rådgivende udvalg.
            
         
               (4)
            
            
               Kommissionen underrettede officielt de eksporterende producenter i Kina, importører, forhandlere, brugere og sammenslutninger, som den vidste var berørt af proceduren, myndighederne i Kina og alle kendte EU-producenter om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen.
            
         
               (5)
            
            
               Alle interesserede parter, der anmodede herom og påviste, at der var særlige grunde til, at de burde høres, blev hørt.
            
         B.   TILBAGETRÆKNING AF KLAGEN OG AFSLUTNING AF PROCEDUREN
   
   
               (6)
            
            
               Ved brev af 8. juli 2011 til Kommissionen trak klageren officielt sin klage tilbage.
            
         
               (7)
            
            
               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke vil være i Unionens interesse.
            
         
               (8)
            
            
               I den forbindelse bemærkes det, at Kommissionen ikke har kunnet påvise, at en afslutning ville være i modstrid med Unionens interesse, ligesom de interesserede parter heller ikke har fremført en sådan begrundelse. Kommissionen var derfor af den opfattelse, at denne procedure bør afsluttes. De interesserede parter underrettedes herom og fik lejlighed til at fremsætte deres bemærkninger. Der blev ikke modtaget nogen bemærkninger om, at en sådan afslutning ikke ville være i Unionens interesse.
            
         
               (9)
            
            
               Kommissionen konkluderer derfor, at antidumpingproceduren vedrørende importen til Unionen af visse grafitelektrodesystemer med oprindelse i Folkerepublikken Kina bør afsluttes —
            
         VEDTAGET DENNE AFGØRELSE:
   Artikel 1
   Antidumpingproceduren vedrørende importen af visse grafitelektroder af den art, der anvendes til elektriske ovne, med en tilsyneladende densitet på 1, 5 g/cm3 eller derover og en elektrisk modstand på 7 μΩ.m eller derunder med oprindelse i Folkerepublikken Kina for øjeblikket henhørende under KN-kode 8545 11 00 og nipler, der anvendes til sådanne elektroder, for øjeblikket henhørende under KN-kode ex 8545 90 90, afsluttes hermed.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. september 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT C 343 af 17.12.2010, s. 24.